Бастауыш сынып оқушысына оқу, жазу, есептеу дағдыларын қалыптастыратын Нейрогимнастикалық жаттығулар

4 сыныптағы факультативтік сабағымның есебі

Бастауыш сынып мұғалімі

Сейтмағанбетова Жұпар Баймұқашқызы

Нейрогимнастика – ол ми жаттығуы.

Адамның миы екі жарты шардан тұрады. Оның бір жағы қозғалыстарды реттеу, кеңістіктерді қабылдау, шығармашылық т.б. жауап берсе, екінші жағы математикалық қабілетке, ойлауға, сөйлеуге жауап береді. Сондай ақ оң қолмен жазатын баланың сол жақ миы жақсы дамиды да, солақайлардың оң жақ миы жақсы дамиды екен. Егер мидың екі бөлігі де жұмыс істесе адам үлкен жетістіктерге жетеді екен. Сондықтан біз балаларға нэйрогимнастикалық жаттығулар жасатуымыз керекпіз. Бұл жаттығуларды үйретудің қарапайым ғана 7 пайдасы бар:

* Ұсақ және ірі моторикалары дамиды
* Оқу, жазу процесі, шығармашылығы жүйелі дамиды
* Ақпаратты өте шапшаң қабылдайды
* Есте сақтау қабілетін арттырады
* Көргенін, оқығанын тез қабылдайды, қорытынды жасайды
* Мидың оң жақ пен сол жақ үйлесімділігін арттырады
* Зейінді шоғырландырады

***Сабақты бастар алдында*** саусақ жаттығуларымен бастауға болады. Саусақ жаттығуларының бірнеше түрлері бар:

1. «Сегіздік» жаттығуы
2. «Шапалақ, алақан, жұдырық» жаттығуы
3. «Қоян мен түлкі» жаттығуы
4. «Алақан мен жұдырық» жаттығуы т.б

Бұл жаттығуларды үйрену үшін алдымен екі жақ қолға, әр саусақтың атқаратын қызметіне мән беріп ақырын, баяу жасау керек, сосын қолды үйреткеннен кейін жылдамдатып орындаған дұрыс.

***Сабақтың келесі кезеңінде*** Ассиметриялық жаттығуларды үйретеміз, ол оң жақ және сол жақ қол аяқпен жасалатын дене жаттығулары деген сөз. Ассиметриялық жаттығуларға мынандай тапсырмалар орындатамыз:

* «Том мен Джерри» жаттығуы
* «Жөндеу жұмыстары» жаттығуы
* Оң аяқ пен сол қол жаттығуы
* «Капитан» жаттығуы
* «Мұрын мен құлақ» жаттығуы

***Сабақтың барысы*** екі қолмен жұмыс жасау жаттығуларына ұласады. Екі қолмен жұмыс жасауға төселу үшін ең алдымен оңай жаттығулардан бастаймыз, яғни екі қолға екі қалам алып екі қолмен бірге жұмыс жасау керек:

* сызықтар сызу: түзу сызықтар, ирек сызықтар, сынық сызықтар;
* фигуралар сызу: дөңгелектер, үшбұрыштар, төртбұрыштар, көпбұрыштар;
* екі түрлі фигуралар сызу: мысалы, оң қолмен үшбұрыш, сол қолмен дөңгелек немесе оң қолмен төртбұрыш, оң қолмен көпбұрыш;
* суреттің екі жағын салу;
* суретті екі қолмен бояу;
* Жазу жазу: ең алдымен буындар, сосын сөздер, сөйлемдер.

***Сабақтың негізгі бөлімінде*** есте сақтауды дамытуға арналған тапсырмалар беріледі: ол – мнемотехника деп аталады. Мнемотехниканың мың түрлі әдісі бар, оларды тиімді пайдалана білу ұстаздың біліктілігіне байланысты. Мнемотехникаға мыналар жатады:

* Ауызша 10 сөз оқу
* Жазбаша 10, 15 сөз тақтаға немесе экранға жазу
* Көруге арналған тапсырмалар: 10-15 түрлі суреттерді экранға қою
* Бір-біріне байланысты сөздерді 1 рет оқып шығу. Сосын мұғалім бірінші сөзді, оқушылар екінші сөзді қайталайды.
* Шульте кестесі
* Графикалық диктант
* Мегами
* Арифметика
* Лабиринттер: сызықпен, фигурамен, әріптермен, сандармен, есептермен

***Сабақтың қорытынды кезеңінде*** міндетті түрде тіл дамыту үшін ауызша тапсырма ұйымдастырып жіберу керек, олар:

* тақпақ жаттау
* мақал-мәтел жаттау
* жаңылтпаш жаттау.

Міне, мен өзімнің «Нейрогимнастикалық жаттығулар» атты факультативтік сабағымды осындай кезеңдермен өткіземін. Әрине тапсырмалар тек қана жеңілден күрделіге қарай беріледі. Балаларымыз білімді, талантты, дарынды болсын!